
ފުވައްމުލަކު މެޖިސްޓްރޭޓް ކޯޓު
ޏ.ފުވައްމުލައް،
ދިވެހިރާއްޖެ.

ފުވައްމުލަކު މެޖިސްޓްރޭޓް ކޯޓުގެ ކޯޓު ރޫމުގައި ފަރުނީޗަރޖަހައި ހަރުކުރުމާއި އިމާރާތަށް ބައެއް ބަދަލުގެނައުމުގެ މަސައްކަތް ކޮށްދޭނެ ފަރާތެއް ހޯދުމާއި ގުޅޭ ގޮތުން ކުރެވުނު ފުވައްމުލަކު މެޖިސްޓްރޭޓް ކޯޓުގެ ނަންބަރު: 683-A/2026/188 އިޢުލާނާއި ގުޅިގެން ބިޑް ހުށަހަޅާ ފަރާތްތަކަށް ދެވޭ އިރުޝާދު:
1. ބީލަމާ ބެހޭ މަޢުލޫމާތު:

1. މިއީ، ފުވައްމުލަކު މެޖިސްޓްރޭޓް ކޯޓުގައި އިތުރު ކޯޓު ރޫމެއް ހަދައި ފަރުނީޗަރ ޖަހައި ހަރުކުރުމާއި އިމާރާތުގެ ސްޓްރަކްޗަރަށް ބައެއް ބަދަލުގެނައުމުގެ މަސައްކަތް ކޮށްދޭނެ ފަރާތެއް ހޯދުމަށް، މިކޯޓުން ކޮށްފައިވާ އިޢުލާނާ ގުޅިގެން ބީލަން ހުށަހަޅާ ފަރާތްތަކަށް ދެވޭ އިރުޝާދެވެ. 
2. މި މަސައްކަތް ކޮށްދޭނެ ފަރާތެއް ހޯދުމަށް އިޢުލާނުކޮށް، ހުށަހަޅާ ބިޑްތައް އިވެލުއޭޓްކޮށް މަސައްކަތް ހަވާލުކުރާނެ ފަރާތެއް ކަނޑައަޅާ، އެ ފަރާތަކާއި މަސައްކަތް ޙަވާލުކުރާނީ، މިކޯޓުންނެވެ. އަދި މަސައްކަތް ހިނގާ ނުހިނގާގޮތް ބަލަހައްޓާނީވެސް އަދި ބިލް ހުށަހަޅަންޖެހޭނީވެސް މިކޯޓަށެވެ. މަސައްކަތް ނިމުމުން ހުށަހަޅާ ބިލްތަކަށް، ފައިސާ ދޫކުރުމުގެ އެންމެހާ ކަންކަން ކުރިއަށް ގެންދާނީ، މިކޯޓު މެދުވެރިވެ ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުންނެވެ. މި ގޮތުން ބިލްތަކަށް ފައިސާ ދޫކުރެވޭނީ، އެ ބިލްގައިވާ މަސައްކަތެއް ނިމިފައިވާކަމުގެ ލިޔުމާއެކު، މިކޯޓުން ބިލް ފިނޭންސަށް ފޮނުވުމުންނެވެ. 
2. އަންދާސީ ހިސާބު ހުށަހަޅަންޖެހޭގޮތާއި، އަންދާސީހިސާބާއެކު ހުށަހަޅަންޖެހޭ މަޢުލޫމާތާއި، އަންދާސީ ހިސާބު ހުށަހެޅޭނެ ފަރާތްތައް:
1. އަންދާސީ ހިސާބު ހުށަހަޅާނީ، މަޢުލޫމާތު ޝީޓާ އެޓޭޗްކުރެވިފައިވާ އަންދާސީހިސާބު ހުށަހާ ފޯމާއި ބީއޯކިއު ފުރިހަމަ ކުރުމަށްފަހު އެ ތަކެއްޗާއެކުގައެވެ.  އަގުހުށަހަޅާ ފޯމާއި ބީއޯކިއު ފުރިހަމަނުކޮށް ހުށަހަޅާ އަންދާސީހިސާބުތައް ބަލައެއް ނުގަނެވޭނެއެވެ. ބީއޯކިއު ފުރިހަމަ ވީކަމަށް ބަލާނީ ޝަމަރީ ޝީޓް ފުރިހަމަކޮށް، އަގު ހުށަހަޅުމަށް ބީއޯކިއުގައިވާ ހުރިހާކަމަކަށް އަގުޖަހާފައިވުން ނުވަތަ ބީއޯކިއުގައިވާ ކަމަކަށް އަގުހުށަހަޅަން ބޭނުން ނުވާނަމަ އެދިމާލެއްގައި ޑޭސް ޖެހުމަށްފަހު، ބީއޯކިއު ފުރިހަމަ ކުރުމަށްފަހުގައެވެ. އަދި  ބީއޯކިއުގައިވާ މަސައްކަތްތަކުގެ ތެރެއިން ކަމަކަށް އަގުހުށަހަޅާފައި ނުވިނަމަވެސް އެމަސައްކަތަކީ ޢިމާރާތުގައި ކުރަންޖެހޭ މަސައްކަތެއް ކަމަށްވާނަމަ އެމަސައްކަތެއް މަސައްކަތް ޙަވާލުވާފަރާތުން އެއްވެސް އަގަކާނުލާ ފުރިހަމަކޮށްދޭންވާނެއެވެ.  އަދި ފުރިހަމަ ނުކޮށް ހުށަހަޅާފައިވާ އަންދާސީ ހިސާބެއް ބަލައިގަނެފައިވީނަމަވެސް އިވެލުއޭޝަން މަރުހަލާގައި އެކަން ފާހަގަކުރެވިއްޖެނަމަ އެފަދަ އަންދާސީ ހިސާބުތައް އިވެލުއޭޝަންގައި ބައިވެރިއެއް ނުކުރެވޭނެއެވެ. 
2. ބިޑް ހުށަހަޅާ ފަރާތްތަކަކީ ދައުލަތުގެ މާލިއްޔަތުގެ ޤަޥާޢިދު 2023 ގެ ނަންބަރު: 10.28 ގެ (ށ) ގައި ބަޔާންކޮށްފައިވާ ޝަރުތުތައް ފުރިހަމަވާ ފަރާތަކަށް ވާން ވާނެއެވެ. މި ޝަރުތުތައް ފުރިހަމަ ނުވާ ފަރާތަކުން ހުށަހަޅާ ބިޑަކީ "ސަބްސްޓޭންޝަލީ ރެސްޕޯންސިވް" ބިޑެއް ނޫން ކަމަށް، ބިޑް އިވެލުއޭޝަން މަރުހަލާގައި ކަނޑައެޅޭނެއެވެ.
3. .ބީލަން ހުށަހަޅާ ފަރާތަކީ، ވިޔަފާރި ރަޖިސްޓްރީ ކުރުމުގެ ނަންބަރު 2014/18 އަދި 19/2014 ޤާނޫނުގެ ދަށުން ރަޖިސްޓްރީކޮށްފައިވާ ވިޔަފާރިއަކަށް ވާންވާނެއެވެ. 

4. މި ޕްރޮޖެކްޓްގެ ޖުމްލަ އަގު ކަމަށް ބަލާނީ، އިވެލުއޭޝަންގައި އަގު ޗެކް ކުރުމުން އަންނަ އަގެވެ. (އަގު ޗެކް ކުރުމުގައި ބަލާނީ ކަލްކިއުލޭޝަން އެރައެއް ހުރިތޯއާއި، މަތީގައިވާގޮތަށް އަގު ހުށަހަޅަންޖެހޭ ބައިތަކަށް އަގު ހުށަހަޅާފައިވޭތޯއެވެ.)
5. އަގުހުށަހަޅަންވާނީ ކޯޓު މިހާރު އޮތް ހާލަތާއި، ދީފައިވާ ކުރެހުންތަކާއި، މަޢުލޫމާތު ޝީޓާއި، އަންދާސީހިސާބު ހުށަހަޅާ ފޯމާއި، ބީ.އޯ.ކިއު ފާހަގަކޮށްފައިވާ ކަންތައްތަކަށް ރަނގަޅަށް ބެލުމަށްފަހުގައެވެ.  އެގޮތުން މަސައްކަތް ޙަވާލުވާފަރާތަކުން މުޅިމަސައްކަތް ކުރިއަށް ގެންދަންވާނީ ދީފައިވާ ކުރެހުމާއި މަޢުލޫމާތު ޝީޓާއި، ބީ.އޯ.ކިއުގައި ބަޔާންކޮށްފައިވާގޮތަށެވެ. 
6. މި މަސައްކަތައް އަންދާސީހިސާބު ހުށަހެޅޭނީ ކުންފުނި (ޕާރޓްނަރޝިޕް) ތަކަށާއި، އަމިއްލަ ފަރުދުންގެ ވިޔަފާރި ރަޖިސްޓްރީ ކޮށްފައިވާ، ކުދި އަދި މެދުފަންތީގެ ވިޔަފާރީގެ (އެސްއެމްއީ) ގެ ގޮތުގައި ރަޖިސްޓްރީކޮށްފައިވާ ދިވެހި ފަރާތްތަކަށެވެ. 
7. މި މަސައްކަތް ޙަވާލު ކުރުމުގައި، މާލިއްޔަތުގެ ޤަވާޢިދުގެ 10.72 ވަނަ މާއްދާއަށް ރިޔާއަތްކޮށް، މިނިސްޓްރީ އޮފް ފިނޭންސް އިން ނެރެފައިވާ "ދައުލަތުގެ އޮފީސްތަކުން ކުރިއަށްގެންދާ ބީލަން ތަކުގައި ސަރަހައްދަށް ނިސްބަތްވާ ބީލަންވެރިންނަށް އިސްކަންދިނުމުގެ އުސޫލް" ގައިވާ ގޮތުގެމަތިން، އަމަލު ކުރެވޭނެއެވެ.
8. އަދި މި މަސައްކަތައް އަންދާސީހިސާބު ހުށަހަޅާ ފަރާތަކީ، "ނެޝެނަލް ކޮންޓްރެކްޓަރސް ރަޖިސްޓްރީ" ގައި ރަޖިސްޓްރީކޮށްފައިވާ ފަރާތްތަކުގެ ތެރެއިން، މި މަސައްކަތައް އެފަރާތަކުން ހުށަހަޅާ އަގުގެ މަސައްކަތް ކުރެވޭ ކެޓަގަރީގެ ފަރާތަކަށް ވާނަމަ އަންދާސީހިސާބާއެކު "ނެޝެނަލް ކޮންޓްރެކްޓަރސް ރަޖިސްޓްރީ"  ގެ ކޮޕީ ހުށަހަޅަންވާނެއެވެ.
9. އަދި އަންދާސީހިސާބު ހުށަހަޅާ ފަރާތްތައް ޖީއެސްޓީއަށް ރަޖިސްޓްރީ ކުރެވިފައިވާންވާނެއެވެ. ހުށަހަޅާ އަންދާސީހިސާބުގައި ޖީ.އެސް.ޓީ ވަކިން އެނގޭގޮތަށް ހިމަނަންވާނެއެވެ. އަންދާސީ ހިސާބާއެކު ޖީ.އެސް.ޓީއަށް ރަޖިސްޓްރީކޮށްފައިވާ ކަމުގެ ލިޔުން ހުށަހަޅަންވާނެއެވެ. ޖީއެސްޓީއަށް ރަޖިސްޓްރީ ނުކުރާ އެއްވެސް ފަރާތެއްގެ އަންދާސީ ހިސާބެއް ބަލައެއް ނުގަނެވޭނެއެވެ.
10. މީރާއިން ދޫކުރާ ޓެކްސް ކުލިއަރެންސް ރިޕޯޓު ހުށަހަޅަންވާނެއެވެ. (ދޫކުރިފަހުން 03 މަސް ހަމަނުވާ)
11. 2020 ވަނަ އަހަރުން ފެށިގެން ބިލްޑިންގ ކޮންސްޓްރަކްޝަންގެ ގޮތުގައި 50،000.00 (ފަންސާސް ހާސް ރުފިޔާ) އަށްވުރެ މަތީގެ މަސައްކަތް ނިންމާފައިވާކަމަށް ދައުލަތުގެ އިދާރާތަކުން ނުވަތަ ސަރުކާރު ހިއްސާވާ ކުންފުނިތަކުން ދީފައިވާ ލިޔުން މަސައްކަތުގެ ތަޖުރިބާގެ ލިއުމުގެ ގޮތުގައި ހުށަހެޅޭނެއެވެ. ތަޖުރިބާއަށް ޕޮއިންޓް ދިނުމުގައި ބެލޭނީ ހަމައެކަނި މިފަދަ ލިޔުންތަކަށެވެ. (އެގްރިމެންޓްތަކާއި، މަސައްކަތް ލިބުނުކަމާއި، މަސައްކަތް ޙަވާލުކުރިކަމުގެ ލިއުމާއި، ޕީއޯތައް މަސައްކަތުގެ ތަޖުރިބާގެ ގޮތުގައި ބަލައެއް ނުގަނެވޭނެއެވެ.) ތަޖުރިބާގެ ގޮތުގައި ހުށަހަޅާ ލިއުމުގައި މަސައްކަތުގެ އަގާއި، މަސައްކަތް ނިންމިތާރީޚް އެންގެން ނެތް ލިއުންތައް ތަޖްރިބާގެ ލިއުމުގެ ގޮތުގައި ނުހިމެނޭނެއެވެ.
12. މަސައްކަތަށް ބޭނުންވާ ފައިނޭންސް، އަދި މުދާ ލިބެން ހުރިކަމުގެ ލިޔުންތައް ހުށަހަޅަންވާނެއެވެ. (ބިޑް ހުޅުވާ ތާރީޚުން ފެށިގެން 15 (ފަނަރަ) ދުވަހަށްވުރެ ގިނަ ދުވަސްނުވާ، ބިޑް ހުށަހަޅާ ފަރާތުގެ ބޭންކް ސްޓޭޓްމަންޓް، އަދި ކްރެޓިޑް ފެސިލިޓީސް ލިބެން ހުރިކަމުގެ މުއްދަތު ހަމަ ނުވާ ލިޔުން) ހުށަހަޅާ ބޭންކް ސްޓޭޓްމަންޓްގައި، ބިޑް ހުށަހަޅާ ތާރީޚުން ފެށިގެން 03 މަސްދުވަހުގެ ތެރޭގައި ކުންފުނީގެ އެކައުންޓަށް ޖަމާކޮށްފައިވާ ފައިސާއާއި، ސްޓޭޓްމަންޓް ނެގިއިރު އެކައުންޓްގައި ހުރި ފާއިސާގެ އަދަދު އެންގެ އޮންނަންވާނެއެވެ.
13. ބިޑް ހުށަހަޅާ ފަރާތުގެ ޕްރޮފައިލް ހުށަހަޅަންވާނެއެވެ.  (ޕްރޮފައިލްގައި ކުންފުނީގެ ނަމާއި، ރަޖިސްޓްރީ ނަންބަރާއި، ހިއްސާދާރުންގެ ނަންތަކާއި، ކުންފުނީގެ ފޯނު ނަންބަރާ، އީމެއިލް އެޑްރެސް ހިމެނިފައި ހުންނަންވާނެއެވެ.)
14. ކުންފުނިން ކޮށްފައިވާ މަސައްކަތްތަކާއި، މިހާރު ކުރަމުންދާ މަސައްކަތްތަކުގެ މަޢުލޫމާތު، ހުށަހަޅަންވާނެއެވެ. އަދި އެއްވެސް މަސައްކަތެއް ނުކުރާނަމަ އެކަން އެނގޭގޮތަށް ހުށަހަޅަންވާނެއެވެ.
3. ބީލަން ހުށަހެޅުން:

3.1. އަންދާސީ ހިސާބު ހުށަހަޅަންވާނީ މި ކަރުދާހާއެކު ދީފައިވާ އަންދާސީ ހިސާބު ހުށަހަޅާ ފޯމް މެދުވެރިކޮށެއެވެ. މި ފޯމުގައި ކޮންމެހެން ފުރިހަމަކުރަންޖެހޭ ބައިތައް ފުރިހަމަނުކޮށް ހުށަހަޅާ ބީލަން ބަލައެއް ނުގަނެވޭނެއެވެ. ކޮންމެހެން ފުރިހަމަކުރަންޖެހޭ ބައިތައް ވަކިން އެނގޭނޭހެން އެ ފޯމުގައި ފާހަގަކުރެވިފައި ވާނެއެވެ.
3.2. ބީލަމަށް ކުރިމަތިލާ ކޮންމެ ފަރާތަކަށްވެސް ހުށަހެޅޭނީ 1 (އެކެއް) ބީލަމެވެ. އެއް ބީލަމަށްވުރެ ގިނަ ބީލަށް އެއްވެސް ފަރާތަކުން ހުށަހަޅާފިނަމަ އެފަރާތުން ހުށަހަޅާގައިވާ ހުރިހާ ބީލަމެއް ބާތިލް ކުރެވޭނެއެވެ.

3.3.  އަންދާސީހިސާބު ހުށަހަޅާނީ އަންދާސީހިސާބު ހުށަހެޅުމަށް ކަނޑައެޅިފައިވާ ގަޑީގައި މިކޯޓުގައި ބާއްވާ ބައްދަލުވުމުގައެވެ.
3.4. އަންދާސީހިސާބު ހުށަހެޅުމަށް ކަނޑައަޅާފައިވާ ސުންގަޑީގެ ފަހުން ހުށަހަޅާ އަންދާސީހިސާބުތައް ބަލައި ނުގަނެވޭނެއެވެ. 
3.5. އަންދާސީހިސާބު ހުށަހަޅަންވާނީ "އަންދާސީހިސާބު ހުށަހަޅާ ފޯމް" ގައި ބަޔާންކޮށްފައިވާ ހުރިހާ ބައިތަކެއް ފުރިހަމަކޮށްފައެވެ. 

3.6. އަންދާސީހިސާބު ހުށަހަޅާ ފޯމް ފުރިހަމަނުކޮށް ހުށައަޅާ ފަރާތްތަކުގެ އަންދާސީހިސާބުތައް ބަލައިނުގަނެވޭނެއެވެ. 
3.7. މި ބިޑާ ގުޅޭ ހުރިހާ ލިޔުންތައް ހުންނަންވާނީ ދިވެހި ބަހުން ނުވަތަ އިނގިރޭސި ބަހުންނެވެ. 
4. ބީލަމާއެކު ހުށަހަޅަންޖެހޭ ލިޔުންތައް:
4.1. އަންދާސީ ހިސާބު ހުށަހަޅާއިރު މި މަޢްލޫމާތު ކަރުދާހުގެ ޖަދުވަލް 1،2،3،4 ގައިވާ މަޢުލޫމާތު އަދި ލިޔުމެއް އަދި ލިޔުންތައް މަދު ނުވަތަ ނެތްނަމަ އިވެލުއޭޝަން މަރުޙަލާގައި އަންދާސީ ހިސާބު ޑިސްކޮލިފައި ކުރެވިދާނެއެވެ.
(ހ) ފުރިހަމަ ކޮށްފައިވާ ބީލަން ހުށަހަޅާ ފޯމް ( ޖަދުވަލް 2) ޢިއުލާނާއި އެޓޭޝްކުރެވިފައި
 (ށ) ކުންފުނި/ޕާޓްނަރޝިޕް/ ކޯޕަރޭޓިވް ސޮސައިޓީ/ އަމިއްލަ ފަރުދުންގެ ވިޔަފާރީގެ ރެޖިސްޓްރީގެ ކޮޕީ.
(ނ) ހުށަހަޅާ ފަރާތުގެ ޕްރޮފައިލް (ޖަދުވަލު 3)
 (ރ) ޖީ.އެސް.ޓީ ރެޖިސްޓްރޭޝަން ސެޓްފިކެޓްގެ ކޮޕީ (ޖީ.އެސް.ޓީއަށް ރެޖިސްޓްރީ ކޮށްފައިވާނަމަ) ނުވަތަ މޯލްޑިވްސް އިންލަނޑް ރެވެނިއު އޮތޯރިޓީގައި ރަޖިސްޓްރީ ކޮށްފައިވާކަން އަންގައިދޭ ލިޔުމެއް.
(ބ) މަޢުލޫމާތު ކަރުދާހުގެ 6 (ހައެއް) ނަންބަރު ގައި ބަޔާންކޮށްފައިވާ  ޝަރުތު ފުރިހަމަވާ ބިޑް ސެކިއުރިޓީ.
4.2. ބީލަން ހުށައަޅާއިރު ތިރީގައިމިވާ މަޢުލޫމާތު އަދި ލިޔުމެއް އަދި ލިޔުންތައް ނެތްނަމަ ތަޖުރިބާގެ ބަޔަށް މާރކްސް ނުލިބޭނެއެވެ.

(ހ) މި މަޢުލޫމާތު ކަރުދާހުގައި ބަޔާންކުރާ ތަޖްރިބާގެ ލިއުން. 
5. ތިރީގައިވާ ތަކެތި ހުށަހަޅާފައި ނުވާ އަންދާސީހިސާބުތައް ބަލައެއް ނުގަނެވޭނެއެވެ. މި ލިޔުންތައް ހަމަނުވާ އަންދާސީހިސާބެއް ބަލައިގަނެވިފައިވާކަން، އިވެލިއޭޝަން މަރުހަލާގައި ފާހަގަ ކުރެވިއްޖެނަމަ، އެފަދަ އަންދާސީހިސާބުތައް ބާޠިލް ކުރެވޭނެއެވެ.

1. އަންދާސީހިސާބު ހުށަހަޅާފޯމް:

2. ފުރިހަމަ ކޮށްފައިވާ ބީ.އޯ.ކިއު:
3. ކުންފުނި/ޕާޓްނަރޝިޕް/އަމިއްލަފަރުދުންގެ ވިޔަފާރި ރަޖިސްޓްރީގެ ކޮޕީ:
4. "ނެޝެނަލް ކޮންޓްރެކްޓަރސް ރަޖިސްޓްރީ" ރަޖިސްޓްރީކޮށްފައި ވާނަމަ (މި މައުލޫމާތު ޝީޓްގައިވާ މަސައްކަތް ކުރެވޭ ކެޓަގަރީގެ ފަރާތަކަށް ވާންވާނެއެވެ.)
5. ޖީ.އެސް.ޓީ ރަޖިސްޓްރީގެ ކޮޕީ:
6. ކުންފުނި/ޕާޓްނަރޝިޕް/އަމިއްލަފަރުދުންގެ ވިޔަފާރި، ރަޖިސްޓްރީކުރެވިފައިވާ ވިޔަފާރީގެ މަޤްސަދުތައް އެނގޭނެ ރަސްމީ ލިޔުމެއް: (މަގުޞަދުގެ ތެރޭގައި ޢިމާރާތް ކުރުމުގެ މަސައްކަތް ހިމެނިފައިވާ އޮންނަންވާނެއެވެ.)
7. ބިޑް ސެކިއުރިޓީ: (އެފަދަ މަސައްކަތެއްނަމަ)
8. މީރާއިން ދޫކުރާ ޓެކްސް ކުލިއަރެންސް ރިޕޯޓު (ދޫކުރިފަހުން 03 މަސް ހަމަނުވާ)
9. ބިޑް ހުށަހަޅާ ފަރާތުގެ ބޭންކް ސްޓޭޓްމަންޓް.
6. މަސައްކަތް ޙަވާލުކުރާނެ ފަރާތެއް ހޮވުމުގައި ޕޮއިންޓް ދޭނެ އުޞޫލް އަދި ހުށަހެޅޭ އަންދާސީހިސާބުތައް އިވެލުއޭޓްކޮށް މަސައްކަތް ޙަވާލުކުރުން.

	އަގަށް
	މުއްދަތައް
	ތަޖުރިބާއަށް
	ފައިނޭންސަށް

	65 މާކްސް
	10 މާކްސް
	10 މާކްސް
	15 މާކްސް


1. އަގަށް މާކްސް ދޭނެގޮތް
· އެންމެ ކުޑަ އަގު ހުށަހާފައިވާ ފަރާތަކަށް 65 މާކްސް، ދެންހުރިއަގުތަށް މާކްސް ލިބޭނީ އެންމެ ދަށްއަގު ހުށަހެޅި ފަރާތުގެ ރޭޝިއޯއިންނެވެ.
2. މުއްދަތަށް މާކްސް ދޭނެގޮތް
· އެންމެ ކުރު މުއްދަތެއް ހުށަހަޅާފައިވާ ފަރާތަކަށް 10 މާކްސް، ދެން ހުރި މުއްދަތަށް މާކްސް ލިބޭނީ އެންމެ ކުރު މުއްދަތު ހުށަހެޅި ފަރާތުގެ ރޭޝިއޯއިންނެވެ.
3. ތަޖުރީބާއަށް މާކްސް ދޭނެގޮތް:
· ތަޖުރިބާގެ ލިޔުން ކަމުގައި ބަލާނީ 2020 ވަނަ އަހަރުން ފެށިގެން ބިލްޑިންގ ކޮންސްޓްރަކްޝަންގެ ގޮތުގައި 50،000.00  (ފަންސާސް ހާސް ރުފިޔާ) އަށްވުރެ މަތީގެ މަސައްކަތް ނިންމާފައިވާކަމަށް ދައުލަތުގެ އިދާރާތަކުން ނުވަތަ ސަރުކާރު ހިއްސާވާ ކުންފުނިތަކުން ދީފައިވާ ލިޔުތަކަށް ތިރީގައިވާ ގޮތުގެ މަތިންނެވެ. 50،000.00  (ފަންސާސް ހާސް ރުފިޔާ) އަށްވުރެ ދަށުގެ ލިޔުންތަކަށް މާކްސްއެއް ނުލިބޭނެއެވެ.
	ތަފްސީލް
	ލިބޭ މާކްސް
	ގިނަވެގެން މާކްސް ލިބޭނެވަރު

	50،000.00 ރުފިޔާއިން ފެށިގެން 100،000.00 ރުފިޔާ އާއި ދެމެދުގެ މަސައްކަތް ކޮށްފައިވާ ކޮންމެ ލިޔުމަކަށް.
	2
	ތަޖުރިބާގެ ބައިން އެންމެ ގިނަވެގެން ލިބޭނީ 10 މާކްސް އެވެ. 
މި ބައިން އެއްވެސް މާކްސްއެއް ލިބޭނެފަދަ ލިޔުމެއް ހުށަހަޅާފައި ނުވާނަމަ، ބަލާނީ ޝަރުތު ފުރިހަމަ ނުވާ ބިޑެއްގެ ގޮތުގައެވެ.

	100،000.00 ރުފިޔާއިން ފެށިގެން 199،999.00 ރުފިޔާ އާއި ދެމެދުގެ މަސައްކަތް ކޮށްފައިވާ ކޮންމެ ލިޔުމަކަށް.
	2.5
	

	200،000.00 ރުފިޔާއިން މަތީގެ ކޮންމެ ލިޔުމަކަށް.
	5
	


4. ފައިނޭންސްއަށް މާކްސް ދޭނެގޮތް:
	ތަފްސީލް
	ލިބޭ މާކްސް
	ގިނަވެގެން މާކްސް ލިބޭނެވަރު

	ހުށަހަޅާފައިވާ ބޭންކް ސްޓޭޓްމަންޓަށް ބަލާއިރު، ހުށަހަޅާފައިވާ އަގަށްވުރެ 2/1 ފައިނޭންސް ލިބެންހުރި ކަމަށް ސްޓޭޓްމަންޓުން ދައްކާނަމަ.
	5
	ފައިނޭންސްއަށް އެންމެ ގިނަވެގެން ލިބޭނީ 15 މާކްސް އެވެ.

	ހުށަހަޅާފައިވާ ކްރެޑިޓް ފެސިލިޓީސްއަށް ބަލާއިރު، ހުށަހަޅާފައިވާ އަގަށްވުރެ 2/1 ކްރެޑިޓް ފެސިލިޓީސް ލިބެންހުރި ކަމަށް ދައްކާނަމަ.
	5
	

	ހުށަހަޅާފައިވާ ބޭންކް ސްޓޭޓްމަންޓަށް ބަލާއިރު، ހުށަހަޅާފައިވާ އަގާއެއްވަރު ނުވަތަ އެއަށްވުރެ ގިނައިން ފައިނޭންސް ލިބެންހުރި ކަމަށް ސްޓޭޓްމަންޓުން ދައްކާނަމަ / ނުވަތަ މިއަދަދަށް ކްރެޑިޓްޑް ފެސިލިޓީސް ލިބެން ހުރިކަމަށް ދައްކާނަމަ.
	15
	


7. މި މަސައްކަތް ޙަވާލުކުރެވޭނީ، މަތީގައިވާ ކަންކަމަށް ބެލުމަށްފަހު، ޝަރުތު ހަމަވާގޮތަށް ހުށަހަޅާފައިވާ އަންދާސީހިސާބުތަކުގެ ތެރެއިން އެންމެ ގިނަ މާކްސް ލިބޭ ފަރާތަކަށެވެ. ނަމަވެސް، މާލިއްޔަތުގެ ޤަވާޢިދުގެ 10.72 ވަނަ މާއްދާއަށް ރިޔާއަތްކޮށް، މިނިސްޓްރީ އޮފް ފިނޭންސް އިން ނެރެފައިވާ "ދައުލަތުގެ އޮފީސްތަކުން ކުރިއަށްގެންދާ ބީލަން ތަކުގައި ސަރަހައްދަށް ނިސްބަތްވާ ބީލަންވެރިންނަށް އިސްކަންދިނުމުގެ އުސޫލް" ވާ ގޮތުގެމަތިން، މަސައްކަތް ޙަވާލު ކުރުމުގައި އަމަލު ކުރެވޭނެއެވެ.
8. މި މަސައްކަތަށް ހުށަހަޅާ އަންދާސީހިސާބުތައް އިވެލުއޭޓްކޮށް މަސައްކަތް ޙަވާލުކުރާނެ ފަރާތެއް ކަނޑައަޅާނީ ފުވައްމުލަކު މެޖިސްޓްރޭޓް ކޯޓުންނެވެ.
9. މަސައްކަތް ޙަވާލުކުރާނީ ފުވައްމުލަކު މެޖިސްޓްރޭޓް ކޯޓުންނެވެ.
10. މަސައްކަތް ހިނގަމުންދާގޮތް ސްޕަވައިޒުކޮށް ބަލަހައްޓާނީ ފުވައްމުލަކު މެޖިސްޓްރޭޓް ކޯޓުގެ އިތުރުން، ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުން ކަނޑައަޅާ ފަރާތަކުންނެވެ. 
11. ސައިޓް ޙަވާލު ކުރުމާއި، މަސައްކަތް ފެށުމަށް ތައްޔާރު ވުމަށް، 10 ދުވަހުގެ މުއްދަތެއް، މަސައްކަތް ނިންމުމަށް ހުށަހަޅާ މުއްދަތުގެ އިތުރަށް ލިބޭނެއެވެ.
12. އަންދާސީހިސާބު ބަލައިގަތުން:
1. މި މަސައްކަތަށް ހުށަހަޅާ އަންދާސީ ހިސާބުތައް ބަލައިގަތުން އޮންނާނީ 23 ނޮވެމްބަރ 2026 ވަނަ ދުވަހުގެ 11:00 ގައި ފުވައްމުލަކު މެޖިސްޓްރޭޓް ކޯޓުގެ މީޓިންގ ރޫމުގައެވެ.
2. އަންދާސީހިސާބާއި، އަންދާސީހިސާބާއެކު ހުށަހަޅާ ލިޔުންތައް ހުންނަންވާނީ، ބަންދުކުރެވިފައިވާ ސިޓީއުރައެއްގައެވެ.  އެ ސިޓީއުރަ ކަނޑަންވާނީ، އަންދާސީހިސާބު ހުށަހާ ފަރާތްތަކުގެ ހާޟިރުގައެވެ. އަންދާސީހިބުގައިވާ ހުރިހާ ލިޔުންތަކެއްގައި ހުށަހަޅާ ފަރާތުގެ ސްޓޭޕް ޖަހާ ސޮއިކުރަންވާނެއެވެ.

13. މުއްދަތު އިތުރު ކުރެވޭގޮތް: 

1. މަސައްކަތް ނިންމުމަށް ކަނޑައަޅާފައިވާ މުއްދަތުގައި ތިރީގައި ދެންނެވިފައިވާ ސަބަބެއް ދިމާވެގެން މަސައްކަތް ނުކުރެވިދާދުވަސްތައް ނުވަތަ މަސައްކަތް ލަސްވެދާނެކަމަށް ޤަބޫލްކުރެވޭ ދުވަސްތައް، މަސައްކަތުގެ ވެރިފަރާތަށް މަސައްކަތް ޙަވާލުވާ ފަރާތުން ލިއުމުން ހުށަހަޅާފައިވާނަމަ އެކަންތައްތައް ބެލުމަށްފަހު، މާލިއްޔަތުގެ ޤަވާޢިދުގައި ކަނޑައަޅާފައިވާ ގޮތުގެމަތިން، އެދުވަސްތައް މުއްދަތަށް އިތުރުކުރުމުގެ އިޚްތިޔާރު، މަސައްކަތުގެ ވެރިފަރާތަށް ލިބިގެންވެއެވެ. 
2. (1) ޤުދުރަތީގޮތުން ދިމާވާ ސަބަބަކާގުޅިގެން ނުވަތަ ދެފަރާތުންކުރެ ފަރާތެއްގެ ބާރުނުފޯރާ ފަދަ ކަމެއް ދިމާވެގެން މަސައްކަތް ނުކުރެވިދާ ދުވަސްތައް:

3. (2) މަސައްކަތުގެ ވެރިފަރާތުގެ ސަބަބަކާހުރެ މަސައްކަތް ނުކުރެވިދާ ދުވަސްތައް:

4. (3) މަސައްކަތްކުރުމަށް ކަނޑައަޅާފައިވާ ތަކެތި ރާއްޖޭގެ ބާޒާރުން ގަންނަން ލިބެންނެތިގެން މަސައްކަތް ނުކުރެވި ދާދުވަސްތައް (މާލޭގައި އާއްމުކޮށް އެފަދަ ތަކެތި ވިއްކާ މަދުވެގެން 03 (ތިނެއް) ފަރާތުގެ ލިއުމާއެކު ހުށަހެޅުމުން)

5. (4) މަސައްކަތުގެ ވެރިފަރާތުން އަންގައިގެން މަސައްކަތް ނުކުރާދުވަސްތައް:

6. (5) މަސައްކަތް ނިންމުމަށްފަހު، އެއްބަސްވުމާ އެއްގޮތަށް ހުށަހަޅާ ބިލްތަކަށް ފައިސާދޫކުރުމަށް ކަނޑައަޅާފައިވާ މުއްދަތުގެ ތެރޭގައި ވެރިފަރާތުގެ ސަބަބަކާ ގުޅިގެން ފައިސާ ދޫނުކުރެވި އިތުރަށް ހިނގާދުވަސްތައް: 

7. (6) މިފަދަ މަސައްކަތެއް ލަސްވެދާނެކަމަށް ޤަބޫލުކުރެވޭފަދަ އެހެނިހެން ކަންކަން.

8. (ށ) މުއްދަތު އިތުރުކުރުމަށް ހުށަހަޅާ ލިޔުމުގައި މުއްދަތު އިތުރުކުރުމަށް ހުށަހަޅާ ސަބަބާއި، މުއްދަތަށް އިތުރުކުރަން އެދޭ ދުވަހުގެ ޢަދަދު އެނގެން އޮންނަން ވާނެއެވެ. އަދި ހުށަހަޅާ ލިޔުމާއެކު މަސައްކަތް ނުކުރެވޭކަމަށް ސައިޓް ލޮގްފޮތުގައި ނޯޓުކޮށްފައިވާ ދުވަސްތައް އެނގޭގޮތަށް ސައިޓް ލޮގްފޮތުގެ ކޮޕީއެއް މަސައްކަތުގެ ވެރިފަރާތަށް ހުށަހަޅަން ވާނެއެވެ. ސައިޓްލޮގް ފޮތުގައި ނުލިޔޭފަދަ ސަބަބުތަކުގެ ތަފްސީލާއި، އެސަބަބަކާގުޅޭ ސަޕޯޓިން ޑޮކިއުމަންޓް ހުރިނަމަ ލިޔުމާއެކު ހުށަހަޅަންވާނެއެވެ. އަދި ބާޒާރުން ތަކެތި ލިބެންނެތިގެން މަސައްކަތް ނުކުރެވިދާ ދުވަސްތައް މުއްދަތައް އިތުރުކުރުމަށް ހުށަހަޅާއިރު އެފަދަ ތަކެތި އާއްމުކޮށް މާލެއިން ވިއްކާ މަދުވެގެން 03 (ތިނެއް) ތަނުގައި އެތަކެތި ލިބެން ނެތްކަމުގެ ލިއުން ހުށަހަޅަންވާނެއެވެ.

14. މުއްދަތަށް މަސައްކަތް ނުނިމިއްޖެނަމަ ޖޫރިމަނާފައިސާކެނޑޭނެގޮތް:

1. މަސައްކަތް ނިންމުމަށް ކަނޑައަޅާފައިވާ މުއްދަތުގައި މަސައްކަތް ނުނިމިއްޖެނަމަ، އެއްބަސްވުމުގައިވާ މުއްދަތަށްވުރެ އިތުރަށް ހިނގާދުވަސްތަކަށް މަސައްކަތް ހަވާލުވާފަރާތުން ދައުލަތުގެ މާލިއްޔަތުގެ ޤަވާއިދުގައިވާ ގޮތުގެ މަތީން ޖޫރިމަނާ ދައްކަންޖެހޭނެއެވެ.  އަދި، މުއްދަތަށް މަސައްކަތް ނުނިމިގެން ޖޫރިމަނާގެ ގޮތުގައި ދައްކަންޖެހޭ ޢަދަދު މުޅި މަސައްކަތުގެ ޖުމްލަ އަގުގެ 15 އިންސައްތަ އަށްވުރެ އިތުރު ވެއްޖެނަމަ، އެއްބަސްވުން ނިމުމަކަށް ގެނައުމުގެ އިޚްތިޔާރު ވެރިފަރާތަށް ލިބިގެންވެއެވެ.
2. ލިކުއިޑޭޓެޑް ޑެމޭޖަސް:
· މަސައްކަތް ނުނިމި ލަސްވާ ކޮންމެ ދުވަހަކަށް ލިކުއިޑޭޓަޑް ޑެމޭޖަސްގެ ގޮތުގައި ތިރީގައިވާ ގޮތުގެމަތިން ފައިސާ ކެނޑޭނެއެވެ. 
· 0.005 x CP x LD = ލިކުއިޑޭޓަޑް ޑެމޭޖަސް 
· CP (ކޮންޓްރެކްޓް ޕްރައިސް) – ކޮންޓްރެކްޓްގެ ޖުމުލަ އަގު
· LD (ލޭޓް ޑިއުރޭޝަން) – ކޮންޓްރެކްޓްގެ މުއްދަތަށްވުރެ އިތުރުވާ ދުވަސްތައް
· ލިކުއިޑޭޓެޑް ޑެމޭޖަސްގެ ގޮތުގައި ގިނަވެގެން ކެނޑޭނީ މުޅި ކޮންޓްރެކްޓްގެ 15% އަށްވުރެ ބޮޑުނުވާ މިންވަރެކެވެ. އެމިންވަރަށްވުރެ އިތުރުވެއްޖެނަމަ އެފަރާތުން މަސައްކަތް ވަކިކުރެވޭނެއެވެ. 
15. އަންދާސީހިސާބުގެ ވެލިޑިޓީ: 
މި އިޢުލާނާ ގުޅިގެން ހުށަހަޅާ ހުރިހާ ބިޑެއްގައި މަދުވެގެން 60 (ފަސްދޮޅަސް) ދުވަހުގެ ވެލިޑިޓީ މުއްދަތެއް އޮންނަންވާނެއެވެ. 
16. ބިޑް ސެކިއުރިޓީ / ޕާފޯމަންސް ގެރެންޓީ (ހުށަހަޅަން ޖެހޭ މަސައްކަތްތަކުގައި)
ބިޑް ސެކިއުރިޓީ
1. މަސައްކަތުގެ ޖުމްލައަގުގެ 0.05 އިންސައްތަ، ނުވަތަ 500،000.00 (ފަސްލައްކަ) ރުފިޔާ ގެ ބިޑް ސެކިއުރިޓީއެއް، އަންދާސީހިސާބާކެއު ހުށަހަޅަންވާނެއެވެ. 
2. ބިޑް ސެކިއުރިޓީ ވާންވާނީ ދިވެހިރާއްޖޭގެ ބޭންކަކުން ނުވަތަ ފައިނޭންޝަލް އިސްޓިޓިއުޓު (ދިވެހިރާއްޖޭގައި ގާއިމްކުރެވިފައިވާ) އަކުން މި ޕްރޮޖެކްޓަށް ދޫކޮށްފައިވާ ބިޑް ސެކިއުރިޓީއަކަށެވެ. (ބިޑް ސެކިއުރިޓީގެ ނަމޫނާ އެޓޭޗް ކުރެވިފައިވާނެއެވެ) 
3. ބިޑް ސެކުރިޓީގެ މުއްދަތަކީ ބިޑް ހުށަހަޅާ ތާރީޚުން ފެށިގެން 90 (ނުވަދިހަ) ދުވަހެވެ. 
4. އަންދާސީހިސާބު ހުށަހަޅާފައިވާ ފަރާތްތަކުގެ ތެރެއިން ފަރާތަކަށް މަސައްކަތް ލިބޭނެ ކަމަށް އަންގާފައިވަނިކޮށް އެފަރާތަކުން މަސައްކަތާއި ޙަވާލުނުވެއްޖެނަމަ އެފަރާތަކުން މިމަސައްކަތް ހޯދުމަށް ހުށަހަޅާފައިވާ ބިޑް ސެކިއުރިޓީ ކޭޝްކޮށް އެފައިސާއެއް މި މިޑިޕާޓްމަންޓަށް ނެގުމުގެ އިޚްތިޔާރު ލިބިގެންވެއެވެ. 
ޕާފޯމަންސް ގެރެންޓީ (ހުށަހަޅަން ޖެހޭ މަސައްކަތްތަކުގައި)
5. މަސައްކަތުގެ ޖުމްލަ އަގުގެ 5 (ފަހެއް) އިންސައްތައިގެ ޕާފޯމަންސް ގެރެންޓީއެއް، މި މަސައްކަތް ޙަވާލުވާ ފަރާތުން، އެގްރިމެންޓްގައި ސޮއިކުރުމުގެ ކުރިން ހުށަހަޅަންވާނެއެވެ. މަސައްކަތް ޙަވާލުކުރެވޭނީ، ޕާފޯމަންސް ގެރެންޓީ ހުށަހެޅުމުންނެވެ. (ޕާފޯރމަންސް ސެކިއުރިޓީގެ ނަމޫނާ އެޓޭޗް ކުރެވިފައިވާނެއެވެ)
6. ޕާފޯމަންސް ގެރެންޓީ ގެ މުއްދަތުގެ ގޮތުގައި ހުށަހަޅަންވާނީ، މަސައްކަތް ނިންމުމަށް ހުށަހަޅާ މުއްދަތަށްވުރެ 90 (ނުވަދިހަ) ދުވަސް އިތުރުވާގޮތަށެވެ.
7. މަސައްކަތް ނިންމާ ޢިމާރާތް ޙަވާލުކުރުމުން، ޕާފޯމަންސް ގެރެންޓީ އަނބުރާ ޙަވާލު ކުރެވޭނެއެވެ.
8. މަސައްކަތް ފުރިހަމަނުކޮށް ދޫކޮށްލައިފިނަމަ ނުވަތަ އެއްބަސްވުމާއި ހިލާފުވެގެން މަސައްކަތުގެ އެއްބަސްވުން ބާތިލްކޮށްފިނަމަ އެފަރާތަކުން މިމަސައްކަތުގެ ޕާފޯމަންސް ގެރެންޓީގެ ގޮތުގައި ހުށަހަޅާފައިވާ ފައިސާ ނެގުމުގެ އިޚްތިޔާރު މިކޯޓަށް ލިބިގެންވެއެވެ.
17. އެޑްވާންސް ފައިސާ: (ހުށަހަޅަން ޖެހޭ މައްސަކަތްތަކުގައި)
1. މި މަސައްކަތަށް އެޑްވާންސް ފައިސާގެ ގޮތުގައި މުޅި މަސައްކަތުގެ އަގުގެ 15 އިންސައްތައަށްވުރެ ބޮޑުނޫން އަދަދެއް ހޯދުމަށް، އެއްބަސްވުމުގައި ސޮއިކުރާދުވަހުން ފެށިގެން 7 ދުވަހުގެ ތެރޭގައި މަސައްކަތާ ޙަވާލުވާފަރާތުން އެދިއްޖެނަމަ އެފައިސާ ދޫކުރުމުގެ އިޚްތިޔާރު މަސައްކަތުގެ ވެރިފަރާތަށް ލިބިގެންވެއެވެ. އެގޮތުން އެޑްވާންސް ފައިސާ ދޫކުރެވޭނީ އެޑްވާންސްގޮތުގައި ހޯދުމަށް ބޭނުންވާ އަދަދުގެ ބޭންކް ގެރެންޓީއެއް މަސައްކަތް ނިންމަންޖެހޭ މުއްދަތުގެ އިތުރުން އިތުރު ތިންމަސްދުވަހުގެ މުއްދަތަށް ހުށަހެޅުމުންނެވެ. މަސައްކަތް ނުނިންމާ ދޫކޮށްލައިފިނަމަ ނުވަތަ މަސައްކަތް ވަކިކޮށްފިނަމަ އެހިސާބާހަމައަށް އެޑްވާންސަށް ދޫކުރިފައިސާގެ ތެރެއިން ނުދައްކާހުރި އަދަދު ހޯދުމަށް ގެރެންޓީ ދޫކޮށްފައިވާ ފަރާތަށް ހުށަހެޅޭނެއެވެ. (އެޑްވާންސް ޕޭމަންޓް ގެރެންޓީގެ ނަމޫނާ އެޓޭޗް ކުރެވިފައިވާނެއެވެ)
2. މަސައްކަތް ނިންމާ ޢިމާރާތް ޙަވާލުކުރުމުން ބޭންކް ގެރެންޓީ ދޫކޮށްލެވޭނެއެވެ.
3. މުއްދަތަށް މަސައްކަތް ނުނިމިގެން އިތުރުކުރެވޭ މުއްދަތު، މަސައްކަތުގެ މުއްދަތަށްވުރެ 3 މަސްދުވަސް އިތުރުވާނަމަ އެ އިތުރުކުރެވޭ މުއްދަތުން ފެށިގެން ތިންމަސްދުވަހުގެ މުއްދަތަށް އެޑްވާންސް ޕޭމަންޓްގެ ބޭންކް ގެރެންޓީގެ މުއްދަތު އިތުރުކުރަންވާނެއެވެ.
4. އެޑްވާންސްގެ ގޮތުގައި ދޫކުރެވޭފައިސާ އަބުރާ ހޯދުމަށްޓަކައި މަސައްކަތް ނިންމުމަށްފަހު ހުށަހެޅޭ ބިލްތަކުން އުނިކުރަމުން ގެންދެވޭނެއެވެ. އެގޮތުން އެޑްވާންސް ގެގޮތުގައި ދޫކުރެވޭފައިސާގެ އަދަދު ހަމަވަންދެން ވަކިވަކިން ހުށަހަޅާ ކޮންމެ ބިލެއްގެ ޖުމްލައަގުން 20 އިންސައްތަ އުނިކުރަމުން ގެންދެވޭނެއެވެ.
18. މަސައްކަތުގެ އަގު ދޫކުރެވޭނެގޮތް:  
1. މި މަސައްކަތަކީ، ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނަށް ކަނޑައަޅާފައިވާ ބަޖެޓްގެ ތެރެއިން ކުރިއަށް ގެންދާ މަސައްކަތަކަށްވާތީ، ބިލްތަކަށް ފައިސާ ދޫކުރުމުގެ އެންމެހާ ކަންކަން ކުރިއަށް ގެންދާނީ،މިކޯޓު މެދުވެރިވެ ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުގެ ބެލުމުގެ ދަށުންނެވެ. ބިލް ހުށަހަޅާނީ ތިރީގައިވާ ގޮތުގެ މަތިން މިކޯޓަށެވެ.
2. ހުށަހަޅާ ބިލާއެކު ތިރީގައިވާ ލިއުންތައް ހުށަހަޅަންވާނެއެވެ.
· ބިލްގައިވާ މަސައްކަތް ނިމިފައިވާކަމަށް، ސައިޓް ސްޕްވައިޒަރ، ދީފައިވާ ލިއުން. 
· ޕްރޮގްރޮސް ރިޕޯޓް.
3. ނިމިފައިވާ މަސައްކަތްތަކަށް، ބިލް ހުށަހަޅާތާ 90 ދުވަސްތެރޭގައި، ބިލްތަކަށް ފައިސާ ދޫކުރެވޭނެއެވެ. (މި މާއްދާގެ ދެވަނަ ނަންބަރުގައިވާ ލިއުންތައް ނުހިހަމަނާ ހުށަހަޅާ ބިލްތަކުގެ، ބިލް ހުށަހެޅި ތާރީޚްކަމަށް ބަލާނީ ލިއުންތައް ހުށަހަޅާ ތާރީޚުން ފެށިގެންނެވެ.) މަސައްކަތް ނުނިންމާ އަދި ލިއުންތައް ހަމަނުކޮށް ހުށަހަޅާ ބިލްތައް އަނބުރާ ފޮނުވާލުމުގެ އިޚްތިޔާރު މަސައްކަތް ޙަވާލުކުރި ފަރާތަށް ލިބިގެންވެއެވެ.
4. ބީއޯކިއުގައިވާ ވަކި މަސައްކަތެއްގެ ވަކި އިންސައްތައެއް ނިންމުމަށްފަހު އެބަޔަށް ބިލެއް ހުށައެއް ނޭޅޭނެއެވެ. 
5. މަސައްކަތް ނިމުނުކަމުގައި ބެލޭނީ ކުރެހުމުގައިވާ ގޮތަށް، އެފެންވަރުގެ ތަކެތީގައި މަސައްކަތްކޮށްފައިވާނަމައެވެ. 
6. މަސައްކަތުގެ މުއްދަތު ހަމަވުމަށްފަހު ހުށަހަޅާބިލްތަކާއި، ބިލްހުށަހަޅާފައިވަނިކޮށް މަސައްކަތުގެ މުއްދަތު ހަމަވެއްޖެނަމަ އެބިލަކަށް ފައިސާ ދޫކުރެވޭނީ އުނިކުރަންޖެހޭ ފައިސާއެއް ހުރިނަމަ އެފައިސާއެއް އުނިކުރުމަށްފަހުގައެވެ. އަދި މަސައްކަތުގެ މުއްދަތާ ބެހޭގޮތުން އެއްވެސް ހުށަހެޅުމެއް ހުށަހަޅާފައިވާނަމަ މި ފަދަ ބިލްތަކަށް ފައިސާދޫކުރެވޭނީ މުއްދަތާ ބެހޭގޮތުން ގޮތެއް ނިމުން އުނިކުރަންޖެހޭ ފައިސާއެއް އުނިކުރުމަށްފަހުގައެވެ.
7. ބިލް ހުށަހަޅާއިރު ޕާފޯމަންސް ގެރެންޓީ ނުވަތަ އެޑްވާންސް ޕޭމަންޓް ގެރެންޓީގެ މުއްދަތު ހަމަވެފައިވާނަމަ، އެބިލަކަށް ފައިސާ ދޫކުރެވޭނީ، ގެރެންޓީތަކުގެ މުއްދަތު އިތުރު ކުރުމުންނެވެ.  ނުވަތަ ތިރީގައިވާގޮތަށް ހުށަހަޅާފައިވާ ބިލްތަކުން ފައިސާ އުނި ކުރުމަށްފަހުގައެވެ.(އެފަދަ މަސައްކަތްތަކުގައި)
· ދޫކޮށްފައިވާ އެޑްވާންސްފައިސާގެ ތެރެއިން ބިލްތަކުން އުނި ނުކުރެވިހުރި ފައިސާ އުނިކުރުމަށްފަހު. އަދި
· ޕާފޯމަންސް ގެރެންޓީގައިވާ އަދަދުގެ ތެރެއިން، ރިޓެންޝަން ފައިސާގެ ގޮތުގައި ބިލްތަކުން އުނިކޮށްފައިވާ ފައިސާ އުނިކުރުމަށްފަހު، ބާކީވާ ފައިސާ ބިލްތަކުން އުނިކުރުމަށްފަހު.
19. މަސައްކަތް ފެށުމަށްފަހު، ވަކިކޮށްފިނަމަ ނުވަތަ މަސައްކަތް ދޫކޮށްލައިފިނަމަ، ޢަމާލުކުރާނެގޮތް:   
1. މި މަސައްކަތް ފެށުމަށްފަހު، އެއްބަސްވުމުގެ އެއްވެސް މާއްދާއަކާ ޚިލާފުވެގެން މަސައްކަތުން ވަކިކޮށްފިނަމަ، އަދި މަސައްކަތް ޙަވާލުވި ފަރާތުން މަސައްކަތް ދޫކޮށްލައިފިނަމަ، މާލިއްޔަތުގެ ޤަވާޢިދުގައިވާގޮތަށް އަމަލުކުރުމުގެ އިތުރުން، ހަވާލުކުރެވުނު މަސައްކަތް ކަނޑައެޅިފައިވާ މުއްދަތަށް ނުނިންމުމުގެ ސަބަބުން، މަސައްކަތުގެ ވެރިފަރާތަށް ލިބުނު ގެއްލުމުގެ ބަދަލު ހޯދުމަށް، ކަމާބެހޭ ކޯޓަކަށް ހުށަހެޅުމުގެ އިޚްތިޔާރު މި މަސައްކަތުގެ ވެރިފަރާތަށް ލިބިގެންވެއެވެ.
	ޖަދުވަލުތައް


	ޖަދުވަލު – 1

	ބީލަން ހުށަހަޅާ ފަރާތުން ހުށަހަޅަންޖެހޭ ލިޔުންތައް އަދި ޗެކްލިސްޓް

	#
ހުށަހަޅަންޖެހޭ ލިޔުންތައް
ބީލަން ހުށަހަޅާއިރު ތިރީގައިމިވާ މަޢުލޫމާތު އަދި ލިޔުމެއް އަދި ލިޔުންތައް މަދު ނުވަތަ ނެތްނަމަ ޑިސްކޮލިފައި ކުރެވޭނެއެވެ. 
1

ބީލަން ހުށަހަޅާ ފޯމް (ޖަދުވަލު 2 )
2

ކުންފުނި/ޕާޓްނަރޝިޕް/ ކޯޕަރޭޓިވް ސޮސައިޓީ/ އަމިއްލަ ފަރުދުންގެ ވިޔަފާރީގެ ރެޖިސްޓްރީގެ ކޮޕީ 
3

ހުށަހަޅާ އެސްޓިމޭޓް 
4

ހުށަހަޅާ ފަރާތުގެ ޕްރޮފައިލް (ޖަދުވަލު 3)
5

ޖީއެސްޓީ ރެޖިސްޓްރޭޝަން ސެޓްފިކެޓް ކޮޕީ (ޖީ.އެސް.ޓީއަށް ރެޖިސްޓްރީކޮށްފައިވާނަމަ)
6

ބީލަމުގައި ސޮއިކުރުމުގެ ހުއްދަ ލިޔުން (ޕަވަރ އޮފް އެޓާރނީ)

8

ބިޑު ހުށައަޅާ ފަރާތަކީ ފުވައްމުލަކު މެޖިސްޓްރޭޓްކޯޓުގެ މުވައްޒަފަކާ ތިމާގެކަމުގެ ނުވަތަ ވިޔަފާރީގެ އެއްވެސް ގުޅުމެއް އޮތް ފަރާތެއް ނަމަ އެކަން އެގޭނެ ލިޔުމެއް.
9
ބޭންކު ގެރެންޓީ (ބޭންކު ގެރެންޓީ ހުށަހަޅަންޖެހޭ ޕްރޮޖެކްޓްތަކަށް)
ބީލަން ހުށަހަޅާއިރު ތިރީގައިމިވާ މަޢުލޫމާތު އަދި ލިޔުމެއް އަދި ލިޔުންތައް މަދު ނުވަތަ ނެތްނަމަ މާރކްސް ނުލިބޭނެއެވެ.
10
ބީލަން ހުށަހަޅާ މަސައްކަތާގުޅުންހުރި މަސައްކަތުގެ ތަޖްރިބާގެ ލިޔުންތައް އަދި ޖަދުވަލު 4ފުރިހަމަކޮށް ހުށަހަޅާފައި
ބީލަން ހުށަހަޅާއިރު ތިރީގައިމިވާ އިރުޝާދާ އެއްގޮތަށް ބީލަން ހުށަހަޅާފައިނުވާނަމަ ބީލަން ކެންސަލް ކުރުމުގެ އިޚްތިޔާރު ބީލަމަށް ހުޅުވާލި ފަރާތަށް ލިބިގެންވެއެވެ.
13
ހުށަހަޅަންޖެހޭ ލިޔުންތައް ހުރީ މިލިސްޓުގައި ވާ ތަރުތީބުން ތަރުތީބުކުރެވިފައި 
14
ޞަފްހާ ނަންބަރު ޖަހާފައި (ކިތައް ޞަފްޙާގެ ތެރެއިން ކިތައްވަނަ  ޞަފްޙާކަން އެނގޭގޮތަށް)
15
ޞަފްހާތަކުގައި ހުރީ ސޮއިކޮށްފައި 
16
ބީލަމުގެ ގަނޑުތައް ހުރީ ވަކިނުވާނެހެން ބައިންޑްކޮށް / ހީރަސްޖަހާ ނުވަތަ ކްލިޕް ކޮށްފައި



	ޖަދުވަލު – 2

	ހުށަހަޅާ ފަރާތުގެ ޕްރޮފައިލް

	1. ހުށަހަޅާ ފަރާތުގެ މަޢުލޫމާތު
ނަން
ރަޖިސްޓްރީ ކުރެވިފައިވާ އެޑްރެސް
ވިޔަފާރީ އެޑްރެސް
ރަޖިސްޓްރީ ނަންބަރު
ޓެކްސް ޕޭޔަރ އައިޑެންޓިފިކޭޝަން ނަންބަރު
ޖީ.އެސް.ޓީ ޓިން ނަންބަރު
ފޯނު ނަންބަރު
އީމެއިލް އެޑްރެސް
2. ހުށަހަޅާ ފަރާތުގެ ވެރިންގެ މަޢުލޫމާތު (ކުންފުންޏެއްނަމަ ހިއްސާދާރުންގެ މަޢުލޫމާތު، ޕާޓްނަރޝިޕެންނަމަ ޕާޓްނަރުންގެ މަޢުލޫމާތު، އަމިއްލަ ފަރުދުންގެ ވިޔަފާރިއެއްނަމަ ވެރިފަރާތުގެ މަޢުލޫމާތު)
މަޤާމު
ނަން
#
މެޖޭނިންގ ޑިރެކްޓަރ
ޑިރެކްޓަރ
ޑިރެކްޓަރ
3. އާންމުކޮށްކުރާ މަސައްކަތްތައް



	ޖަދުވަލު – 4

	2020 ވަނަ އަހަރުން ފެށިގެން ކޮށްފައިވާ ގުޅުންހުރި މަސައްކަތްތައް

	ބީލަން ހުށަހަޅާ ފަރާތުގެ ކޮށްފައިވާ ގުޅުންހުރި މަސައްކަތްތަކުގެ ތަފްސީލް
މަސައްކަތުގެ އަގު (ދިވެހި ރުފިޔާއިން)
މަސައްކަތްކުރި އަހަރު
މަސައްކަތުގެ ވެރިފަރާތް
މަސައްކަތުގެ ނަން
#
ޖުމްލަ:



09 ނޮވެމްބަރ 2026
-ނިމުނީ-

-------------------------------------------------------------
ސަފުޙާ 7 (ޖުމްލަ 7 ޞަފުޙާ)  ބިޑް ހުށަހެޅުމަށް ދެވޭ އިރުޝާދު

